钦定古今图书集成/明伦汇编/氏族典/第348卷 > 周之屏
## 钦定古今图书集成/明伦汇编/氏族典/第348卷 > 周之屏

按《长沙府志》：“之屏，湘潭人。嘉靖进士。初令溧水，历官
至布政使。致仕归，十馀年卒。初知吉安，素有流贼之
惊，假浙兵为御。兵悍，与郡人士角，露刃入府，讙声如
雷，僚吏散走。之屏闻，即严鼓升堂，语兵曰：‘汝辈将有
所诉，守能为汝白。若为乱，则守不惧死，恐汝曹罪重
不得免矣’。兵皆释戈而拜，一郡安焉。在南粤江陵欲”
丈量，有司以猺獞，田不可问。入觐合言于朝，江陵厉
声曰：“只管丈之。”屏悟，揖而出。江陵笑曰：“解事人也。”众
以问之，屏曰：“相公方欲一法度以齐天下，肯明言田
不可丈耶？申缩由我辈耳。”众豁然。